Նիստի ընթացքում հաստատվելու է «ՏՐԱՍԵԿԱ»-ի մաստեր պլանի և Միջկառավարական հանձնաժողովի` 2016-2026թթ. համար Եվրոպա-Կովկաս-Ասիա միջազգային տրանսպորտային միջանցքի զարգացման ռազմավարության իրականացմանն ուղղված գործողությունների ծրագիրը: Նախատեսվում է հաստատել նաև հնգամյա ժամկետի համար Եվրոպա-Ասիա-Կովկաս միջազգային տրանսպորտային միջանցքի երկայնքով զարգացման ճանապարհային քարտեզը: Միաժամանակ, միջկառավարական հանձնաժողովի կողմից կհաստատվի «ՏՐԱՍԵԿԱ»-ի ճանապարհային երթուղիների մրցակցության բարձրացմանը և հետագայում միջազգային ավտոմոբիլային փոխադրումների կատարելագործմանն ուղղված գործողությունների ծրագիրը: Նաև նախատեսվում է անցկացնել «ՏՐԱՍԵԿԱ» միջկառավարական հանձնաժողովի մշտական քարտուղարության գլխավոր քարտուղարի ընտրությունը։ Վրաստանի էկոնոմիկայի և կայուն զարգացման նախարարի տեղակալ Գեորգի Չերկեզիշվիլին լրագրողների հետ առանձնազրույցում ասաց, որ Վրաստանը նույնպես «ՏՐԱՍԵԿԱ»-ի ակտիվ մասնակիցներից է և շատ մեծ ծրագրեր ու նպատակներ ունի դրա շրջանակներում։